Lybekkveien (Oslo)

Lybekkveien (1–39B, 2A–50B) er en vei på Holmen i bydel Vestre Aker i Oslo. Den går vestover fra Holmenkollveien. Etter noen hundre meter dreier den mot sørvest og krysser bl.a. Arnebråtveien, før den dreier mer mot sørøst og ender i Stasjonsveien.

Veien fikk navn i 1928 etter den tidligere husmannsplassen Lybekk (under Vestre Holmen). Denne lå på nedsiden av veien der nr. 10C og 10D er i dag.

Veien har variert bebyggelse. I nr. 2 er en villa fra mellomkrigstiden der det var kolonialforretning frem til 1950-årene. Nr. 8–16 er eneboliger fra 1960-årene på området for et tidligere gartneri. Nr. 20–22 er tomannsboliger og nr. 24–42 rekkehus fra en utbygging i 1948–52 i regi av Holmenhaugen borettslag, senere omorganisert til selveierboliger.Jf. Holmenhaugen boligforening Nærmere Stasjonsveien er en rekke boligblokker.

Referanser

Kilder


Eksterne lenker


Kategori:Veier i Oslo
Kategori:Veier på Holmen (Oslo)